Ei myytävänä -kansalaisaloitteen tavoitteena oli vammaisten henkilöiden välttämättömän avun ja tuen kilpailuttamisen lopettaminen.

Ei myytävänä -kansalaisaloite lähetettiin eduskuntaan maaliskuussa 2018. aop

Eduskunta on tänään tiistaina hylännyt kansalaisaloitteen, jolla vastustettiin vammaisten ihmisten palveluiden kilpailuttamista. Kansalaisaloite tunnetaan myös nimellä Ei myytävänä.

Aloitteen tavoitteena oli vammaisten henkilöiden välttämättömän avun ja tuen kilpailuttamisen lopettaminen. Aloitte näin ollen vastusti vammaisten henkilöiden koko elämän mittaisia, välttämättömiä palveluja järjestetään hankintalain mukaisesti palvelujen kilpailutuksen kautta.

Samalla, kun eduskunta hylkäsi aloitteen, se hyväksyi valiokunnan mietintöön sisältyneet lausumaehdotukset. Ehdotuksissa eduskunta muun muassa edellyttää, että valtioneuvosto nimittää asiantuntijaryhmän, jossa ovat mukana aloitteen tekijöiden ja vammaisjärjestöjen edustajat, arvioimaan ja valmistelemaan viipymättä tarvittavat säädösmuutokset, joiden avulla turvataan vammaisten henkilöiden osallisuus ja oikeussuojakeinot heitä koskevassa päätöksenteossa.

Kansalaisaloitteen laittoi vireille vuonna 2017 Kehitysvammaisten Palvelusäätiön toimitusjohtaja Markku Virkamäki. Hänen mukaansa aloite oli hätähuuto vammaisten ihmisten ja heidän läheistensä kilpailutuskokemuksista.